Source: http://kajaani.cloudnc.fi/fi-FI/Toimielimet/Vuolijoen_aluelautakunta/Kokous_3012020/Valokuitua_Vuolijoelle_ja_Otanmakeen__se(11906)
Timestamp: 2020-02-21 02:34:54+00:00
Document Index: 543721

Matched Legal Cases: ['§ 7', 'kko ', 'kko ', 'kko ', 'kko ', 'kko ', '§ 3', '§ 4', '§ 5', '§ 6', '§ 8']

Valokuitua Vuolijoelle ja Otanmäkeen! – selvitys- ja tiedottamishanke | Kajaani
Valokuitua Vuolijoelle ja Otanmäkeen! – selvitys- ja tiedottamishanke
Vuolijoen aluelautakunta, kokous 30.1.2020
§ 7 Valokuitua Vuolijoelle ja Otanmäkeen! – selvitys- ja tiedottamishanke
KAJDno-2020-107
Sirpa Pöppönen, Aluesihteeri, sirpa.popponen@kajaani.fi
Siikaverkko Osuuskunta on hakemassa hankerahoitusta "Valokuitua Vuolijoelle ja Otanmäkeen!” – selvitys- ja tiedottamishankkeelle. Hankkeen tavoitteena on kuntalaisten, yritysten sekä julkisen ja kolmannen sektorin toimijoiden tiedottaminen ja tulevaisuuden tietoliikennetarpeiden selvittäminen Vuolijoen ja Otanmäen alueilla. Kattava kiinteä tietoliikenneverkko on tulevaisuudessa välttämätön osa alueen infrastruktuuria, jotta alueelle on mahdollista tuottaa uusien teknologioiden (5G, 6G, xG) mukaisia langattomia tietoliikennepalveluja mm. IOT:n (Internet of Things) ja älyliikenteen tarpeisiin. Siikaverkko Osuuskunta järjestää yhdessä asiantuntijatahojen ja kumppaneiden kanssa hankkeessa tiedotustilaisuuksia Vuolijoen ja Otanmäen alueilla sekä kouluttaa kuituaktiiveja kertomaan paikallisesti tietoliikenteen kehityksestä nyt ja tulevaisuudessa. Hankkeessa selvitetään kattavan valokuituverkon rakentamisen kustannus hankealueelle sekä varaudutaan hakemaan ELY-kyläverkkotuki valokuituverkon rakentamiselle.
Kainuun ELY-keskuksesta kehittämispäällikkö Juha Määtältä saadun tiedon mukaan Kainuun ELY-maaseuturahastolla on mahdollisuus myöntää tukea valokuituverkon rakennuttamiseen Vuolijoen ja Otanmäen alueilla. Tämä edellyttää kuitenkin sitä, että alueen asukkaille on taattava riittävä ymmärrys ja tietämys valokuituverkon hyödyntämisestä.
Hankkeen toteuttaa Siikaverkko Osuuskunta yhteistyössä Vuolijoen aluelautakunnan kanssa. Hanke tekee aluelautakunnan kanssa yhteistyötä mm. tiedottamisessa, tilaisuuksien järjestämisessä ja kuituaktiivien kouluttamisessa. Lisäksi hanke toimii yhteistyössä aluelautakunnan koordinoimien muiden digitaalisuuteen liittyvien hankkeiden kanssa. Yhteyshenkilöinä aluelautakunnasta toimivat Juhani Soini ja Sirpa Pöppönen.
Aluelautakunta päättää tukea Siikaverkko Osuukunnan selvityshanketta ja hyväksyy esitetyt yhteyshenkilöiksi Juhani Soinin ja Sirpa Pöppösen.
Aluelautakunta nimesi yhteyshenkilöiksi aluesihteeri, Sirpa Pöppösen, Vuolijoen kirkonkylän edustajan Jussi Soinin ja Otanmäen edustajan Laura-Maria Jaaran.
§ 3 Vuolijoen työkeskuksen tilanne
§ 4 Vuolijoen aluelautakunnan talousarvio ja käyttötaloussuunnitelma 2020
§ 5 Vuolijoen aluelautakunnan kokousajat 2020
§ 6 Aluelautakunnan laskujen ja tositteiden hyväksyjät 2020
§ 8 Vuolijoen aluelautakunnan tiedoksi merkittävät asiat v. 2020